ครึ่งบ่าย…ไม้สั้น – บล.คันทรี่ กรุ๊ป
สรุปทิศทางตลาดภาคเช้า และแนวโน้มการลงทุนภาคบ่าย โดย บล.คันทรี กรุ๊ป จำกัด
4 ธ.ค. 2558

สรุปตลาดภาคเช้า 
ตลาดภาคเช้าปรับตัวลดลงในทิศทางเดียวกันกับตลาดรอบบ้าน โดยได้รับแรงกดดันจากผลการประชุม ECB ที่ไม่สามารถสร้างความมั่นใจต่อแนวโน้มเศรษฐกิจได้ สร้างแรงขายในสินทรัพย์เสี่ยงทั่วโลก
 
แนวโน้ม ภาคบ่าย
คาดดัชนีมีแนวโน้มทรงตัวมากขึ้น เนื่องจากอยู่ในช่วงปลายสัปดาห์ก่อนวันหยุดยาว และโอกาสเกิด Techincal Rebound ที่เพิ่มขึ้นหลังการอ่อนตัวลงอย่างต่อเนื่องของดัชนี โดยเราแนะนำให้เก็งกำไรกลุ่ม Mid Cap ที่มีปัจจัยเฉพาะตัวในช่วงนี้
 
วิเคราะห์ทางเทคนิค
MONO 
ราคาปิด 2.18 บาท
แนวรับ 2.14 บาท   แนวต้าน 2.30 บาท
แนว cut loss หากใกล้จะหลุด 2.10 บาท
กราฟ MONO ดีดตัวขึ้นในช่วง down trend และผ่านแนวกดทับ พร้อมด้วยสัญญาณซื้อใน Stoch ซึ่งมีแนวโน้มที่ราคาจะทำโครงสร้าง W-shape มีแนวต้านที่ 2.30 บาท แนะนำเก็งกำไรแบบ follow buy ระยะสั้น  
 
เด็กแนว
JMART   ราคาหุ้นเจ ปรับตัวลดลงตามตลาดร่วม 2 เดือน ถือเป็นการ sell on fact จากผลประกอบการที่ออกมาตามคาด การที่ราคาลงมากอย่างนี้ขอให้มองอนาคตให้ดี ขณะที่คู่แข่งผลประกอบการถอยกันหลุดลุ่ย จะยังไงก็ตามยอดขายโทรศัพท์เติบโตดี  ยอดขายอุปกรณ์ต่างๆ ก็ยังขยายตัวเด่น ความได้เปรียบเชิงร้านค้าทำให้ Jmart ค่อนข้างสดใส
นอกจากนี้รายได้จากการตามหนี้ก็เพิ่มขึ้นดี ด้านยอดขายนั้นจากนี้ไปน่าจะกลับมาเติบโตขึ้นกว่าเดิมหลังจากบ้านเรามี 4G จะเป็นตัวสนับสนุนการขายให้แรงขึ้นกว่าเดิม และผลของราคาหุ้นที่ลดลงนี้ทำให้ประเมินค่า PE เหลือเพียง 13.5 เท่า เทียบกับ SIM, TWZ ซึ่งค่า PE ระดับ 20 เท่าทั้งนั้น
ซึ่งหากประเมินในระดับเดียวกันราคาเป้าหมายของ JMART ควรจะระดับ 11 บาทไม่ใช่ตรงนี้นะขอบอก ปีหน้าจะมีการรับรู้รายได้ของการเปิดศูนย์การค้าแบบ commutity mall ที่สมุทรปราการด้วย ทำหลายอย่างเลยคราวนี้ กราฟ JMART อ่อนตัวลงและกำลังทดสอบแนว low เดิม
ทางเทคนิคถือว่าลงลึก เข้าสู่แนวโน้มขาลง และOversold  แต่มีการดีดตัวเป็นระยะๆ เด็กแนวมองเชิงกราฟว่าต้องใช้เวลาในการฟื้นตัว แต่เราสามารถจับจังหวะเล่นแบบ Down side rebound ได้ ซึ่งกำลังเกิดขึ้นในขณะนี้ โดยการดีดตัวจะขึ้นไปทดสอบ 8.24 บาทไม่ยา และถ้ายืนได้สูงกว่านั้นต่อเนื่องจะเกิดสัญญาณ turnaround จริงจังอีกครั้ง เอาว่ามาวัดใจที่ 8.24 บาทก่อน   